Acu n lqelyan ihi i tettett Nana-k Faḍma ? Tifelfelt aṛǧu ad k-d-inniγ, uqbel ad ak-dyeγli wawal; tifelfelt a mmi ḥebbu, tlezzem-iyi tkufaṛt, s Muḥd n tasa, ar ad tt-ččeγ i yebγun yeḍṛu yid-i. Ma yebγa ad d-yeddu deg-s laεmeṛ-iw ad d-yeddu…. d nettat a ysaεddayen ciṭ n seksu, lukan mačči d nettat ahat mmuteγ si laεẓ… ma ifat bzewzen icenfiren-iw, ad yeblaε lqewt…tifelfelt a mmi ḥebbu, xas ulayγaṛ… yarnu snat n telfelt i yumayen…a d-tent sebbwaγ ass-a, a d-ččeγ deg-sent ass-a ad arnuγ azekka… yumayen…mačči d kra…ṣebyan izmer ad tent-yeč.